CELEX: 31989R1867
Language: el
Date: 1989-06-27 00:00:00
Title: Κανονισμός (ΕΟΚ) αριθ. 1867/89 της Επιτροπής της 27ης Ιουνίου 1989 για τον καθορισμό του επιπέδου του κατωφλίου παρεμβάσεως των μήλων και των τοματών για την περίοδο 1989/90

Avis juridique important

|

31989R1867

Κανονισμός (ΕΟΚ) αριθ. 1867/89 της Επιτροπής της 27ης Ιουνίου 1989 για τον καθορισμό του επιπέδου του κατωφλίου παρεμβάσεως των μήλων και των τοματών για την περίοδο 1989/90  

Επίσημη Εφημερίδα αριθ. L 181 της 28/06/1989 σ. 0025 - 0026

***** ΚΑΝΟΝΙΣΜΟΣ (ΕΟΚ) αριθ. 1867/89 ΤΗΣ ΕΠΙΤΡΟΠΗΣ  της 27ης Ιουνίου 1989  για τον καθορισμό του επιπέδου του κατωφλίου παρεμβάσεως των μήλων και των τοματών για την περίοδο 1989/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1122/89 του Συμβουλίου της 27ης Απριλίου 1989 περί ειδικών μέτρων για την εφαρμογή ορισμένων κατωφλίων παρεμβάσεως στον τομέα των οπωροκηπευτικών για την περίοδο 1989/90 (1), και ιδίως το άρθρο 4,  Εκτιμώντας:  ότι οι λεπτομέρειες καθορισμού του επιπέδου του κατωφλίου παρεμβάσεως των μήλων και των τοματών για την περίοδο 1989/90 καθορίσθηκαν από τα άρθρα 1 και 2 του κανονισμού (ΕΟΚ) αριθ. 1122/89·  ότι η περίοδος εμπορίας 1989/90 των μήλων επεκτείνεται από 1ης Ιουλίου 1989 έως 30 Ιουνίου 1990· ότι θα πρέπει να καθορισθεί, για το προϊόν αυτό και για την περίοδο αυτή, αφενός το επίπεδο κατωφλίου για την Κοινότητα των Δέκα, καθώς και αυτό για την Ισπανία για την περίοδο από 1ης Ιουλίου έως 31 Δεκεμβρίου 1989 και, αφετέρου, το επίπεδο κατωφλίου για την Κοινότητα, με εξαίρεση την Πορτογαλία για την περίοδο από 1ης Ιανουαρίου έως 30 Ιουνίου 1990·  ότι η περίοδος εμπορίας 1989/90 των τοματών επεκτείνεται από 1ης Ιανουαρίου έως 30 Δεκεμβρίου 1989· ότι θα πρέπει συνεπώς να καθορισθεί για το προϊόν αυτό και για την περίοδο αυτή, το επίπεδο κατωφλίου για την Κοινότητα των Δέκα καθώς και αυτό για την Ισπανία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το επίπεδο των κατωφλίων παρεμβάσεως των μήλων και των τοματών για την περίοδο 1989/90 καθορίζεται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 29. 4. 1989, σ. 23.  ΠΑΡΑΡΤΗΜΑ  Κατώφλια παρεμβάσεως των μήλων και των τοματών για την περίοδο 1989/90  (σε τόνους)  1.2.3.4 //  //  //  //  // Προϊόντα/Περίοδος   // Κοινότητα  των Δέκα   // Ισπανία   // Κοινότητα  με εξαίρεση  την Πορτογαλία   //    //   //   //   // Μήλα:   //   //  //   // - από 1ης Ιουλίου έως 31 Δεκεμβρίου 1989   // 245 900  // 31 800   // -   // - από 1ης Ιανουαρίου έως 30 Ιουνίου 1990   // -   // -   // 201 100   // Σύνολο   // -   // -   // 478 800   //    //   //   //   // Τομάτες  // 390 000   // 184 500   // 574 500   //    //   //   //